Priedas Nr. 13

**VERTINIMAS ETIKOS PAMOKOSE**

**Vertinimo kriterijai:**

1. Gyvenimo aktualijų nagrinėjimas ir savo nuomonės bei požiūrio formavimas.
2. Gebėjimas kelti problemas ir ieškoti sprendimo būdų.
3. Etikos kategorijų (sąžinė, atsakomybė, meilė, teisingumas) suvokimas.
4. Dorovės, kultūros ir religijos supratimas.
5. Vertybių prigimties aiškinimasis.
6. Idealo kategorijos suvokimas.
7. Senovės baltų požiūrio į ekologinės etikos problemas supratimas.
8. Gyvenimo ir mirties problemų nagrinėjimas.
9. Periodinis užrašų vedimas: tema, naujos sąvokos, kūrybinės užduotys.

**Etikos dalyko ugdymo pasiekimai mokytojo vertinami žodžiu ir raštu:**

Žodžiu vertinamas aktyvus dalyvavimas pamokoje; originalių idėjų, klausimų iškėlimas, kruopštus užduoties atlikimas.

Raštu sasiuviniuose teigiamai vertinama atlikus atsiskaitomąsias užduotis žodžiais **„puiku“, „labai gerai**“, **„gerai“, „neblogai**“ arba juos atitinkančiais simboliais, elektroniniame dienyne įrašant trumpinį **„įsk.“,**  blogai atliktas ar neatliktas užduotis vertinama trumpiniu **„neįsk.“**

Raštu pagyrimai, pastebėjimai apie medžiagos įsisavinimą ar nusiskundimai įrašomi į elektroninio dienyno atitinkamas skiltis.

Geri darbai demonstruojami klasėje ir kaupiami aplankuose.

Raštu teigiamai vertinamas dalyvavimas ilgalaikiuose ir trumpalaikiuose projektiniuose darbuose.

**Raštu vertinama „Įskaityta“ arba „neįskaityta**“:

 Kiekvieno pusmečio pabaigoje **„Įskaityta**“ vertinama, kai mokinys

1. turi užrašus,
2. yra atlikęs 2/3 atsiskaitomųjų užduočių,
3. suvokia ir geba paaiškinti išeitą medžiagą,
4. lankė pamokas ir aktyviai jose dalyvavo,
5. kokybiškai atliko užduotis.

 „**Neįskaityta“** vertinama, kai mokinys

1. neturi užrašų,
2. neatliko atsiskaitomųjų užduočių,
3. nesuvokia ir nesugeba paaiškinti išeitos medžiagos,
4. be svarbios priežasties praleido daugiau kaip pusę pamokų,
5. neparodė suinteresuotumo dirbti pamokos metu,
6. neatliko užduočių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_